open-index/open-wikipedia-markdown huggingface dataset:
Аўстралійскі нацыянальны ўніверсітэт

**Аўстралійскі нацыянальны ўніверсітэт** () — аўстралійская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Канбера.

## Агульная характарыстыка 
Галоўны кампус уключае ў сябе сем навучальных і даследчых каледжаў у дадатак да некалькіх нацыянальных акадэмій і інстытутаў. Заснаваны ў 1946 годзе, універсітэт з'яўляецца адзіным універсітэтам, які быў створаны парламентам Аўстраліі. Ён вядзе сваё паходжанне ад Канберскага ўніверсітэцкага каледжа, які быў створаны ў 1929 годзе і быў інтэграваны ў Аўстралійскі нацыянальны ўніверсітэт ў 1960 годзе. Ён налічвае шэсць лаўрэатаў Нобелеўскай прэміі і 49 стыпендыятаў Родса сярод сваіх выкладчыкаў і выпускнікоў. Універсітэт падрыхтаваў двух прэм'ер-міністраў і больш за дзясятак кіраўнікоў урадавых ведамстваў Аўстраліі.

## Структура 
* Каледж мастацтваў і сацыяльных навук
* Каледж Азіі і Ціхага акіяна
* Каледж бізнесу і эканомікі
* Каледж інжынерыі, камп'ютарнай тэхнікі і кібернетыкі
* Каледж здароўя і медыцыны
* Каледж права
* Каледж прыродазнаўчых навук

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Аўстраліі
Катэгорыя:Канбера
Каўфман (акруга)

**Каўфман** () — акруга штата Тэхас Злучаных Штатаў Амерыкі. На 2000 год у ёй пражывала 71313 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 103 038 чалавек. Акруговы цэнтр — горад Каўфман. Сфарміравана ў 1848 годзе. Названа ў гонар Дэвіда Каўфмана, дыпламата і першага яўрэя-кангрэсмена ЗША ад штата Тэхас.

## Крыніцы 
Катэгорыя:Акругі Тэхаса
Франц Ёзэф Штраус

**Франц Ёзэф Штраус** (, ,  — , ) — заходнегерманскі палітычны і дзяржаўны дзеяч, адзін з лідараў баварскай партыі Хрысціянска-сацыяльны саюз (ХСС).

## Біяграфія 
Пасля вайны некаторы час знаходзіўся ў лагеры для ваеннапалонных, але ў 1945 годзе быў адпушчаны на волю, бо не быў абвінавачаны ў здзяйсненні ваенных злачынстваў. У тым жа годзе стаў членам партыі Хрысціянска-сацыяльны саюз. У 1946 годзе быў абраны ў раду акругі Шонгау. У 1949 годзе быў абраны генеральным сакратаром ХСС. У 1961 годзе абраны старшынёй ХСС і заставаўся яго лідарам да самай смерці.

У 1949 годзе абраны дэпутатам бундэстага, у якім стаў кіраўніком групы ХСС і намеснікам старшыні фракцыі ХДС/ХСС.

У 1953 году становіцца федэральным міністрам па адмысловых даручэннях і неаднаразова займае пасля міністэрскія пасады ў федэральным урадзе.

У 1956—1962 гадах міністр абароны ва ўрадзе канцлера Конрада Адэнаўэра.
Казарынава

**Казарынава**:
## Беларусь 
* Казарынава (Дубровенскі раён)
## Расія 
* Казарынава (Холм-Жыркоўскі раён)
Гульні Садружнасці

**Гульні Садружнасці** () — міжнародныя комплексныя спартыўныя спаборніцтвы краін Садружнасці нацый, якія праводзяцца раз на чатыры гады, а па колькасці ўдзельнікаў і аб’ёме выступленняў, якія ўступаюць толькі Летнім Алімпіядам.

Гульні Садружнасці — адзін з самых важных элементаў у спартыўна-культурных адносінах паміж членамі Садружнасці.

## Гісторыя 
Правобраз будучых Гульняў узнік у 1911 годзе, калі ў гонар каранацыі караля Георга V былі арганізаваны Гульні Брытанскай імперыі, дзе былі праведзены спаборніцтвы па боксе, барацьбе, плаванні і лёгкай атлетыцы, у якіх прынялі ўдзел тады яшчэ залежныя Канада, Аўстралія і Паўднёвая Афрыка.

У 1928 годзе канадскі спартыўны рэпарцёр М.-М.Робінсан прапанаваў правесці Гульні Брытанскай імперыі. Ідэя была падтрымана, і ўжо ў 1930 годзе прайшлі першыя спаборніцтвы ў канадскім Гамільтане. Наступныя Гульні праходзілі кожныя чатыры гады паміж Алімпіядамі, перарываючыся толькі падчас Другой сусветнай вайны.

З часам многія калоніі і дамініёны атрымалі незалежнасць, а сама Садружнасць нацый рэфармавалася, таму афіцыйная назва спаборніцтваў мянялася.

* 1930—1950 гады — Гульні Брытанскай імперыі.
* 1954—1966 гады — Гульні Брытанскай імперыі і Садружнасці нацый.
* 1970—1974 гады — Гульні Брытанскай Садружнасці нацый.
* 1978—1998 гады — Гульні Садружнасці нацый.
* З 2002 года — Гульні Федэрацыі Садружнасці нацый.

## Байкоты 
Гульні Садружнасці, як і Алімпіяды, хоць і ў меншай меры, не абмінулі байкоты па палітычных матывах, звязаных з апартэідам у ПАР. У 1978 годзе Гульні байкатавала Нігерыя, але самы буйны скандал адбыўся ў 1986 годзе, калі з-за спартыўных кантактаў Вялікабрытаніі і Паўднёвай Афрыкі адмовіліся прымаць удзел 32 каманды. З 1972 па 1990 год пагроза байкоту існавала і ад краін, якія пагадзіліся ўдзельнічаць у Гульнях.

Катэгорыя:Мультыспартыўныя спаборніцтвы
Катэгорыя:Садружнасць нацый
Brachystola

**Brachystola** — род конікаў з сямейства , які сустракаецца ў ЗША і Мексіцы. Прадстаўнікі віду з’яўляюцца аднымі з самых буйных конікаў, што сустракаюцца ў Паўночнай Амерыцы. Від  мае адносна вялікія і лёгка бачныя меёзныя храмасомы, якія выкарыстоўваліся ў ранніх генетычных даследаваннях.

## Віды 
У род *Brachystola* уключаюць шэсць відаў:

*  Scudder, 1877
*  Bruner, 1906
*  (Girard, 1853)
*  Bruner, 1904
*  Bruner, 1906
*  (Charpentier, 1845)

## Літаратура 
* 
* 
 

Катэгорыя:Прамакрылыя
Каўфман (Тэхас)

**Каўфман** () — горад у ЗША, размешчаны ў паўночна-ўсходняй частцы штата Тэхас, адміністрацыйны цэнтр аднайменнай акругі. Па дадзеных перапісу за 2010 год колькасць жыхароў складала 6703 чалавекі, паводле ацэнкі Бюро перапісу ЗША ў 2016 годзе ў горадзе пражываў 7181 чалавек.

Катэгорыя:Гарады Тэхаса
Metatrichia floriformis

**Metatrichia floriformis** — від слізевікоў, які належыць да парадку . Сустракаецца на мёртвай драўніне, пераважна іглічных парод.

## Характарыстыка 
### Знешні выгляд 
Бліскучыя маленькія чарнаватыя спаракарпіі шарападобныя і шырынёй усяго 1 мм або менш і з’яўляюцца спорападобнымі целамі гэтага віду слізевікоў. Сцябло ў палову-паўтары даўжыні пладовага цела. Сцябло з баразёнкамі, ад цёмна-чырвонага да амаль чорнага колеру і чырвонага ў прапускаючым святле, без пылавых часціц (таму напаўпразрыстае). Бліскучы вонкавы пласт (перыдый) расколваецца, вызваляючы пушыстую жоўтую масу нітак, званых капіліцыем. Гіпаталалус, які праходзіць пад групай, цёмна-чырвонага колеру.

### Мікраскапічныя асаблівасці 
Споры іржава-чырвоныя ў масе і памяранцава-чырвоныя ў праходзячым святле. Яны даволі густа пакрытыя дробнымі шыпамі памерам 10-12 мікрон. Плазмодый белы, чырванавата-карычневы або чорны.

## Падобны від 
Прадстаўнікі віду вонкава нагадваюць , але адрозніваюцца ад іх напаўпразрыстым чырвоным сцяблом.

## Галерэя 

Metatrichia_floriformis_164694668.jpg
Metatrichia_floriformis_187497065.jpg|Капіліцый
Metatrichia_floriformis_187497143.jpg|Споры

Катэгорыя:Міксаміцэты
Кустын

**Кустын** — тапонім.

## Беларусь 
* Кустын (Брэсцкі раён)

## Украіна 
* Кустын (Бэрдычыўскі раён)
* Кустын (Радэхіўскі раён)
* Кустын (Ровенскі раён)
Альфрэд Гугенберг

**Альфрэд Эрнст Крысціян Аляксандр Гугенберг** (; ,  — , Кюкенбрух) — нямецкі бізнесмен і палітык. Яго канцэрн кантраляваў палову нямецкай прэсы і ўнёс значны ўклад у разбурэнне Веймарскай рэспублікі з дапамогай нацыяналістычнай і антыдэмакратычнай прапаганды. Рэйхміністр у першым кабінеце Адольфа Гітлера ў 1933 годзе.

У 1918 годзе ўступіў у НННП, прадстаўляў гэтую партыю з 1919 года ў рэйхстагу. Стаў старшынём НННП пасля яе правалу на выбарах у 1928 годзе.

Гугенберг быў прыхільнікам ідэй радыкальнага нацыяналізму. Ён спадзяваўся зрынуць рэжым Веймарскай рэспублікі і ўстанавіць аўтарытарную форму праўлення.

Да 1933 года супрацоўнічаў з нацысцкай партыяй, у 1932 годзе падтрымаў Франца фон Папена. Ён стаў міністрам эканомікі, сельскай гаспадаркі і харчавання ў кабінеце Гітлера. У чэрвені 1933 года быў змушаны скласці з сябе паўнамоцтвы міністра, але застаўся дэпутатам рэйхстага.

Пасля вайны быў затрыманы англічанамі. У 1949 годзе быў прызнаны «спадарожнікам», які не нясе прававой адказнасці за нацысцкія злачынствы. Памёр 12 сакавіка 1951 года.
Валерый Гандлін

**Валерый Гандлін** (нар. , Светлагорск, Гомельская вобласць, БССР, СССР) — беларускі баскетбаліст. Разыгрываючы абаронца. Майстар спорту Рэспублікі Беларусь. Выступаў за зборную Беларусі.

## Кар’ера 
Нарадзіўся ў горадзе Светлагорск. Выхаванец светлагорскай СДзЮШАР №1. Першы трэнер — А. А. Гандлін (бацька Валерыя).

Навучаўся ў Рэспубліканскім вучылішчы алімпійскага рэзерву пад кіраўніцтвам Аляксандра Леанідавіча Папкова. Выступаў за беларускія клубы РВАР (2003/04), «Мінск-БНТУ» (2004/05), АЗАА (2005—2007), «Мінск-2006» (2007/08), «Гродна-93» (2011). Таксама выступаў за клубы Ізраіля і Казахстана. У сезоне 2014/15 гуляў за клуб «Хапаэль» (Эйлат), які дайшоў да фіналу плэй-оф чэмпіянату Ізраіля.

Выступаў за моладзевую зборную Беларусі (2005—2006) і нацыянальную зборную Беларусі (2008—2015).

## Дасягненні 
*  Сярэбраны прызёр чэмпіянату Беларусі (1): 2010/2011.
*  Сярэбраны прызёр чэмпіянату Ізраіля (1): 2014/2015.
*  Бронзавы прызёр чэмпіянату Беларусі (2): 2005/2006, 2006/2007.

## Спасылкі 
* Valery Gandlin
* ГУ «ДЕТСКО-ЮНОШЕСКАЯ СПОРТИВНАЯ ШКОЛА № 1 СВЕТЛОГОРСКОГО РАЙОНА»
* Лучшие спортсмены 

Катэгорыя:Баскетбалісты Беларусі
Катэгорыя:Ігракі зборнай Беларусі па баскетболе U-20
Катэгорыя:Ігракі зборнай Беларусі па баскетболе
Яраслаў Дзмітрыевіч Курапаў

**Яраслаў Дзмітрыевіч Курапаў** (нар. , , БССР, СССР) — беларускі баскетбаліст. Цяжкі форвард. Выступаў за моладзевую зборную Беларусі.

## Біяграфія 
Выхаванец мінскай СДзЮШАР №10. Першыя трэнеры — Міхаіл Аркадзевіч Фейман і Леанід Іванавіч Талкачоў. Навучаўся ў Рэспубліканскім дзяржаўным вучылішчы алімпійскага рэзерву пад кіраўніцтвам Аляксандра Аляксандравіча Барысава і Валерыя Пятровіча Ваўлева. Выступаў за мінскія клубы «Віталюр-РДВАР», «Цмокі-Мінск-2», «Імпульс-БДУІР» і БДЭУ-РЦАП.

Выступаў за юнацкую (2007), юніёрскую (2008—2009) і моладзевую (2010—2011) зборную Беларусі.

## Кар’ера 
* 2006—2007 — РДВАР-РЦАР (Мінск)
* 2007—2009 — РДВАР (Мінск)
* 2009—2011 — Віталюр-РДВАР (Мінск)
* 2011—2012 — Мінск-2006-2
* 2012—2013 — Цмокі-Мінск-2
* 2013—2015 — Імпульс-БДУІР (Мінск)
* 2015—2016 — БДЭУ-РЦАП (Мінск)
* 2016—2022 — Імпульс-БДУІР (Мінск)

## Дасягненні 
*  Бронзавы прызёр чэмпіянату Беларусі (2): 2011/2012, 2020/2021.

## Спасылкі 
* Профіль на сайце eurobasket.com
* Профіль на сайце proballers.com
* Профіль на сайце scoutbasketbal.com
* Профіль на сайце basketball.realgm.com
* Профіль на сайце nbl.by

Катэгорыя:Баскетбалісты Беларусі
Катэгорыя:Ігракі РДВАР
Катэгорыя:Ігракі «Віталюр-РДВАР» Мінск
Катэгорыя:Ігракі «Цмокі-Мінск-2»
Катэгорыя:Ігракі «Імпульса-БДУІР»
Катэгорыя:Ігракі «БДЭУ-ГрандПрынт» Мінск
Катэгорыя:Ігракі зборнай Беларусі па баскетболе
Катэгорыя:Ігракі зборнай Беларусі па баскетболе U-18
Катэгорыя:Ігракі зборнай Беларусі па баскетболе U-20
Utricularia gibba

**Utricularia gibba**&nbsp;— від раслін сямейства .

## Батанічнае апісанне 
Аднагадовая ці шматгадовая расліна. Рызоіды адсутнічаюць ці ніткападобныя, разгалінаваныя. Сталоны ніткападобныя, моцна разгалінаваныя. Пасткі бакавыя на ліставых сегментах, на ножках, яйцападобныя, 1-2. 5&nbsp;мм. Лісце шматлікае на сталонах, 5-15&nbsp;мм. Суквецці прамыя, 2-15&nbsp;см, 1-3 (6)-кветкавыя. Часткі чашачкі няроўныя, ад шырока яйцападобных да круглявых, 1.5-2&nbsp;мм, вярхушка закругленая; вяночак жоўты, 4-8&nbsp;мм. Каробачка шарападобная, 2-3&nbsp;мм у дыяметры, 2-клапановая. Насенне сачавіцападобнае, 0.8-1&nbsp;мм у дыяметры. 2n = 28.

## Распаўсюджанне 
Расце ў Паўночнай і Паўднёвай Амерыцы, у Афрыцы, на поўдні Еўропы, на поўдні і паўднёвым усходзе Азіі, у Аўстраліі.

Сустракаецца на плыткаводдзі, у стаялай або павольнай вадзе або ў глеі ў канавах, басейнах, азёрах, рачных затоках, балотах або багністых месцах. Гэты від таксама часта сустракаецца на глыбокай вадзе, але не цвіце, калі не падтрымліваецца на дыванках з жывой ці мёртвай расліннасці.

## Выкарыстанне 
Від вельмі шырока вырошчваецца для садоўніцтва.

Катэгорыя:Драпежныя расліны
Катэгорыя:Расліны, апісаныя ў 1753 годзе
Катэгорыя:Флора Аўстраліі і Акіяніі
Катэгорыя:Флора Азіі
Катэгорыя:Флора Афрыкі
Катэгорыя:Флора Еўропы
Катэгорыя:Флора Паўднёвай Амерыкі
Катэгорыя:Флора Паўночнай Амерыкі
Катэгорыя:Плывунец
Argema mittrei

**Argema mittrei** — вельмі буйны начны матылёк з сямейства . Выява матыля прысутнічае на банкнотах вартасцю 5000 малагасійскіх франкаў (арыяры) (грашовая адзінка дзяржавы Мадагаскар), узору 1995 года.

## Апісанне 
Размах крылаў 140—180 мм. Самкі буйней і масіўней за самцоў. Афарбоўка крылаў ярка-жоўтая. На кожным крыле знаходзіцца па адным буйным «вочку» карычневага колеру з чорнай кропкай у цэнтры. Вяршыні крылаў з бура-чорнай плямай. Па вонкавым краі ніжняга крыла праходзіць вузкая шэра-чорная аблямоўка. Таксама па крылах праходзіць чырванавата-карычневы хвалісты ўзор. Ніжнія крылы з доўгімі «хвосцікамі», даўжыня якіх у самцоў можа дасягаць да 16 см.

У самкі пярэднія крылы шырэйшыя і больш круглявыя. Хвосцікі на задніх крылах да 8 см даўжынёй, і прыкладна ў 2 разы шырэйшыя, чым у самцоў. Брушка буйное, бочкападобнае.

Вусікі самца буйныя, пёрыстыя. Ротавыя органы і ў самак і ў самцоў рэдукаваныя, матылі не харчуюцца і жывуць за кошт пажыўных рэчываў, назапашаных ў стадыі вусеня. Працягласць жыцця матылькоў складае 4-5 дзён.

## Жыццёвы цыкл 
Самка адкладае 120—170 яец.

*Argema mittrei* лёгка разводзіць у няволі для патрэб калекцыянераў матылькоў.

## Арэал 
Эндэмік Мадагаскар. Матылі засяляюць вільготныя трапічныя лясы.

## Галерэя 

Файл:Argema_mittrei_02.JPG|Галава
Файл:Argema_mittrei_(caterpillar).jpg|Вусень
Файл:Argema_mittrei_(eggs).jpg|Яйцы
Файл:Comet_Moth_(Argema_mittrei)_male_(7112691481).jpg|Самец
Файл:Komeetstaartvlinder_04.JPG|Самка, якая выйшла з кокана

## Літаратура 
* Мадагаскар / *Соколов В. Е.* — М.: Прогресс, 1990. С. 114—115. ISBN 5-01-002049-1

Катэгорыя:Эндэмікі Мадагаскара
Катэгорыя:Жывёлы, апісаныя ў 1846 годзе
Катэгорыя:Паўлінавочкі
Сырніца (ежа)

**Сы́рніца** — ежа, тварожная маса, якую збіралі працяглы час і захоўвалі. Падобная да брынзы.

Тварог адціскалі насуха, шчыльна складвалі ў дзежку. Слой залівалі топленым сметанковым маслам. Праз некаторы час дадавалі новыя слаі тварагу і масла. Сырніцу звычайна рабілі пасля ацёлу кароў у час посту. Спажывалі звычайна разагрэтай.

На тэрыторыі Беларусі сырніца была на Міншчыне, Вілейшчыне і Віцебшчыне.

## Літаратура 
* 
* Сы́рніца // 
* Сы́рніца // Этымалагічны слоўнік беларускай мовы. Т. 13.: С—Т / Уклад. М. Я. Абрагімовіч, Р. М. Малько і інш.; гал. рэд. Г. А. Цыхун; Нацыянальная акадэмія навук Беларусі, Інстытут мовазнаўства імя Я. Коласа. — Мн.: Беларуская навука, 2010. — С. 322. — 351 с. — 600 экз. — ISBN	978-985-08-1185-1.

Катэгорыя:Стравы з тварагу
Катэгорыя:Беларуская кухня
Вісконсінскі ўніверсітэт у Рывер-Фолсе

**Вісконсінскі ўніверсітэт у Рывер-Фолсе** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Рывер-Фолс у штаце Вісконсін, ЗША.

## Агульная характарыстыка 
Вучэльня з'яўляецца часткай сістэмы Вісконсінскага ўніверсітэта і прапануе 40 праграм бакалаўрыяту і магістратуры. Кампус плошчай 91 га размешчаны на рацэ Кінікінік у даліне ракі Сент-Круа. Універсітэт мае 32 асноўныя будынкі і дзве лабараторныя фермы з агульнай плошчай 178 га зямлі. Ва ўніверсітэце таксама размяшчаецца Інстытут устойлівага грамадскага развіцця.

## Структура 
* Каледж сельскай гаспадаркі, харчавання і экалогіі
* Каледж мастацтваў і навук
* Каледж адукацыі, бізнесу і аховы здароўя

## Гл. таксама 
* Спіс універсітэтаў штата Вісконсін

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Вісконсіна
Яўген Грэхаў

**Яўген Мікалаевіч Грэхаў** (нар. , Цеміртау, КазССР, СССР) — беларускі баскетбаліст. Атакуючы абаронца / лёгкі форвард. Майстар спорту Рэспублікі Беларусь. Выступаў за моладзевую зборную Беларусі.

## Біяграфія 
Нарадзіўся ў сям’і са спартыўнымі традыцыямі, яго мама Жанна Васільеўна трэніравала каманду, у якой займаўся старэйшы брат і ён.

У першым класе стаў займацца з трэнерам Сяргеем Анатолевічам Дурэйкам на базе СШ № 6. Неўзабаве дырэктар ДзЮСШ Валерый Антонавіч Юрчанка запрасіў у зборную Смаргоні. У 9 класе паклікалі ў вучылішча алімпійскага рэзерву ў г. Мінск. Ён выступаў за юніёрскую (2001) і моладзевую (2004—2005) зборныя Беларусі, браў удзел у чэмпіянатах Еўропы.

Пасля вучылішча паступіў у БДУФК і працягваў кар’еру прафесійнага баскетбаліста, гуляючы за барысаўскую каманду. Калі прапанавалі выступаць за «Гродна-93», перавёўся на навучанне ў ГрДУ імя Янкі Купалы. Атрымаў дыплом педагога-арганізатара-метадыста фізічнай культуры, спорту і турызму.

З-за праблем са здароўем давялося завяршыць спартыўную кар’еру. Пасля заканчэння ўніверсітэта вярнуўся ў Смаргонь, уладкаваўся на працу трэнерам у СДзЮШАР. Пазней паралельна ўладкаваўся яшчэ і ў агульнаадукацыйную — настаўнікам фізкультуры СШ № 7.

## Кар’ера 
* 2000—2001 — РТІ (Мінск)
* 2002—2003 — РТІ-РВАР (Мінск)
* 2003—2004 — РВАР (Мінск)
* 2004—2005 — Барысаў-БДУ
* 2005 — Мінск-БНТУ
* 2005—2011 — Гродна-93

## Дасягненні 
*  Сярэбраны прызёр чэмпіянату Беларусі (6): 2000/2001, 2002/2003, 2005/2006, 2006/2007, 2009/2010, 2010/2011.
*  Бронзавы прызёр чэмпіянату Беларусі (1): 2007/2008.
*  Уладальнік Кубка Беларусі (1): 2007.
*  Фіналіст Кубка Беларусі (1): 2005.

## Спасылкі 
* Профіль на сайце basketball.realgm.com
* Профіль на сайце kostroma.ilovebasket.ru
* В созвездии спортивных достижений 

Катэгорыя:Баскетбалісты Беларусі
Катэгорыя:Постаці Смаргоні
Катэгорыя:Ігракі «Барысаў-БДУ»
Катэгорыя:Ігракі зборнай Беларусі па баскетболе U-20
Вісконсінскі ўніверсітэт у Ошкашы

**Вісконсінскі ўніверсітэт у Ошкашы** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Ошкаш у штаце Вісконсін, ЗША.

## Агульная характарыстыка 
Вучэльня з'яўляецца часткай сістэмы Вісконсінскага ўніверсітэта і прапануе праграмы атрымання ступені бакалаўра, магістра і доктара. Створана ў 1871 годзе як дзяржаўная нармальная школа (школа па падрыхтоўцы настаўнікаў). Яна стала першай школай такога тыпу ў ЗША, пры якой дзейнічаў дзіцячы сад. Першапачаткова навучанне было бясплатным для ўсіх, хто заявіў аб сваім намеры выкладаць у дзяржаўных школах Вісконсіна.

## Структура 
* Каледж бізнесу
* Каледж адукацыі і сацыяльных паслуг
* Каледж літаратур і навукі
* Каледж медсястрынства
* Ганаровы каледж

## Гл. таксама 
* Спіс універсітэтаў штата Вісконсін

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Вісконсіна
Бабкін

**Бабкін** — прозвішча.

## Вядомыя носьбіты 
* Дзмітрый Васілевіч Бабкін (нар. 1943) — беларускі мастак-афарміцель.
* Сяргей Мікалаевіч Бабкін (нар. 1978) — украінскі музыкант, аўтар і выканавец песень
* Уладзіслаў Барысавіч Бабкін (нар. 1997) — беларускі плывец. Майстар спорту Беларусі.
* Цімур Анатолевіч Бабкін (нар. 1987) — украінскі прафесійны баскетбаліст.
Вісконсінскі ўніверсітэт у Стывенс-Пойнце

**Вісконсінскі ўніверсітэт у Стывенс-Пойнце** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Стывенс-Пойнт у штаце Вісконсін, ЗША.

## Агульная характарыстыка 
Заснаваны ў 1894 годзе, ён з'яўляецца часткай сістэмы Вісконсінскага ўніверсітэта. Ён выдае ступені малодшага спецыяліста, бакалаўра і магістра, а таксама доктарскія ступені ў галіне аўдыялогіі, устойлівасці адукацыі і фізічнай тэрапіі. Галоўны кампус плошчай 164 га ўключае запаведнік Шмекле плошчай 113 га на паўночным баку кампуса. Ёсць 15 навучальных карпусоў і 13 інтэрнатаў.

## Структура 
* Каледж выяўленчага мастацтва і камунікацыі
* Каледж літаратуры і навукі
* Каледж прыродных рэсурсаў
* Каледж прафесійных студый

## Гл. таксама 
* Спіс універсітэтаў штата Вісконсін

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Вісконсіна
Каас

**Каас** — прозвішча.

## Вядомыя носьбіты 
* Людвіг Каас — нямецкі рымска-каталічкі святар
* Нільс Каас — дацкі дзяржаўны дзеяч
* Патрысія Каас — французская спявачка
Фарбак

**Фарба́к** (, , , ) — горад і камуна на паўночным усходзе Францыі, рэгіён Гранд-Эст, дэпартамент Мозель, акруга Фарбак — Буле-Мозель, адміністрацыйны цэнтр акругі Фарбак. Уваходзіць у аднайменны кантон як адзіная камуна і адначасова з’яўляецца адміністрацыйным цэнтрам кантона Стырэн-Вандэль, не ўваходзячы ў яго. Фарбак размешчаны за 340 км на ўсход ад Парыжа і за 55 км на ўсход ад Меца. Знаходзіцца на мяжы з Германіяй.

## Вядомыя ўраджэнцы і жыхары 
* Патрысія Каас, французская спявачка

## Насельніцтва 
## Гарады-пабрацімы 
## Крыніцы 
Катэгорыя:Гарады рэгіёна Гранд-Эст
Катэгорыя:Камуны дэпартамента Мозель
Saturniinae

**Saturniinae** — падсямейства сямейства .

## Апісанне 
Прадстаўнікі роду — сярэдніх, або вельмі вялікіх памераў матылі, з размахам крылаў ад 7,5 да 15&nbsp;см. Вядома больш за 70 родаў, якія можна аб’яднаць у чатыры асноўных і адну непаўнавартасную трыбы (). Род  у цяперашні час мае нявызначаны статус.

## Роды і вядомыя віды 
  ()]]

**Трыба Attacini**

* 
* 
** 
* 
** 
** 
* 
** 
* 
* 
* 
** 
** 
** 
* 
** 
** 
* 
** 

**Трыба Bunaeini**

* 
* 
* 
** 
* 
* 
* 
* 
* 
** 
* 
* 
* 
* 
* 
* 
* 
* 
* 
* 
* 
* 

**Трыба Micragonini**

* 
* 
* 
* 
* 
* 
* 
* 
* 

**Трыба Saturniini**

* 
*  (часам уключаюць у *Saturnia*)
* 
** 
* 
* 
** 
** 
*  (часам уключаюць у *Saturnia* або *Rinaca*)
*  (часам уключаюць у *Saturnia*)
* 
* 
* 
*  (часам уключаюць у *Saturnia*)
* 
* 
* 
** 
* 
* 
*  (часам уключаюць у *Saturnia*)
* 
* 
*  (часам уключаюць у *Saturnia*)
* 
* 
* 
** 
* 
* 

**Трыба Urotini**

* 
* 
* 
* 
* 
* 
* 
* 
* 
* 
* 
* 
* 

***Incertae sedis***

* 

## Спасылкі 
* Fauna Europaea&nbsp;— Saturniinae 

Катэгорыя:Паўлінавочкі
Вісконсінскі ўніверсітэт у Платвіле

**Вісконсінскі ўніверсітэт у Платвіле** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Платвіл у штаце Вісконсін, ЗША.

## Агульная характарыстыка 
Вучэльня ўваходзіць у сістэму Вісконсінскага ўніверсітэта і прапануе ступені бакалаўра і магістра. Універсітэт паўстаў у выніку зліцця ў 1959 годзе дзвюх устаноў адукацыі: Вісконсінскага дзяржаўнага каледжа ў Платвіле і Вісконсінскага тэхналагічнага інстытута. Сваю цяперашнюю назву ён атрымаў пасля ўтварэння сістэмы Вісконсінскага ўніверсітэта ў 1971 годзе.

## Структура 
* Каледж бізнесу
* Каледж вольных мастацтваў і адукацыі
* Каледж інжынерыі, матэматыкі і прыродазнаўчых навук

## Гл. таксама 
* Спіс універсітэтаў штата Вісконсін

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Вісконсіна
Oxyopes flavipalpis

**Oxyopes flavipalpis** — від павукоў з роду  сямейства . Навукова апісаны Лукасам у 1858 годзе.

## Спасылкі 
* Глабальны інфармацыйны фонд па біяразнастайнасці *Oxyopes*

Катэгорыя:Аранеаморфныя павукі
Diduga flavicostata

**Diduga flavicostata** — від молей з сямейства , упершыню апісаны Снеленам у 1879 годзе. Сустракаецца на Яве, а таксама ў Аўстраліі (Паўночная тэрыторыя), Індыі, Шры-Ланцы, М’янме, Малайзіі, Кітаі (Цзянсу, Тайвань, Фуцзянь, Гуансі, Хайнань, Сычуань, Юньнань) і Японіі.

## Апісанне 
Вусікі самца раснічастыя. Галава, каўнер і тэгулы ярка-жаўтлявыя. Грудная клетка і пярэднія крылы цёмна-шэрыя, прычым пярэднія крылы маюць ярка-жоўтую рэберную вобласць з дробнымі чорнымі лускавінкамі. Ніжні край хвалісты. Коста чорная каля асновы і чорныя крапінкі на антэмедыяльнай і постмедыяльнай частцы. Краёвая ярка-жоўтая паласа са светлым хвалістым унутраным краем. Вейчыкі аранжавыя жаўтлявыя. Брушка і заднія крылы больш бледныя.

Катэгорыя:Мядзведзіцы
Бесканечнае мноства

**Бесканечнае мноства** — мноства элементаў S, для якога элементы некаторага ўласнага падмноства S' \subset S можна паставіць ва узаемна адназначную адпаведнасць з элементамі S. Бесканечнае мноства, элементы якога можна паставіць ва ўзаемна адназначную адпаведнасць з наборам цэлых лікаў называецца злічальна бесканечным. У адваротным выпадку яно называецца незлічальна бесканечным.

## Прыклады 
### Злічальна бесканечныя мноствы 
Набор усіх цэлых лікаў \{\dots, -1, 0, 1, 2, \dots\} з'яўляецца злічальна бесканечным мноствам. Яго ўласнае падмноства, мноства ўсіх цотных цэлых лікаў, таксама злічальна бесканечнае.

Мноства ўсіх рацыянальных лікаў з'яўляецца злічальна бесканечным мноствам, бо існуе біекцыя на мноства цэлых лікаў.

### Незлічальна бесканечныя мноствы 
Мноства ўсіх рэчаісных лікаў уяўляе сабой незлічальна бесканечнае мноства. Мноства ўсіх ірацыянальных лікаў таксама з'яўляецца незлічальна бесканечным мноствам.

## Зноскі
Катэгорыя:Тэорыя мностваў
Сезон 2009/2010 «Гродна-93»

У сезоне 2009/2010 баскетбольны клуб «Гродна-93» з Гродна прымаў удзел:
* Чэмпіянат Беларусі 2009/2010 ( **2 месца**),
* Кубак Беларусі 2009 ( **бронзавы прызёр**).

## Склад каманды 
*  Ілля Астаф’еў (прыйшоў у каманду падчас сезона)
*  Цімур Бабкін (пакінуў каманду падчас сезона)
*  Вячаслаў Багданаў
*  Юрый Глебавіч
*  Яўген Грэхаў
*  Сяргей Дадыкін
*  Юрый Качан
*  Андрэй Мастоў
*  Анатоль Свірыдаў
*  Аляксей Сухавецкі
*  Эдгарс Чунда
*  Яўген Чыжоў (прыйшоў у каманду падчас сезона)
*  Ілля Шарыпаў
*  Максім Шустаў

## Трэнеры каманды 
*  Аляксандр Папкоў (галоўны трэнер)
*  Андрэй Васілеўка

## Гл. таксама 
* Сезон 2008/2009 «Гродна-93»
* Сезон 2010/2011 «Гродна-93»

## Спасылкі 
* 2009-2010
2009/2010
Гродна-93
Катэгорыя:2009 год у Гродне
Катэгорыя:2010 год у Гродне
Універсітэт імя А. Лінкальна (Місуры)

**Універсітэт імя А. Лінкальна** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Джэферсан-Сіці ў штаце Місуры, ЗША.

## Агульная характарыстыка 
Гэта гістарычна "чорны" ўніверсітэт, дзе традыцыйна большасць студэнтаў складаюць афраамерыканцы. Заснаваная ў 1866 годзе афраамерыканскімі ветэранамі Грамадзянскай вайны ў ЗША. Гэта быў першы "чорны" ўніверсітэт у штаце. Названы ў гонар прэзідэнта ЗША Аўраама Лінкальна.

## Структура 
* Каледж сельскай гаспадаркі, навакольнага асяроддзя і навук аб чалавеку
* Каледж мастацтваў і навук
* Каледж прафесійных студый

## Гл. таксама 
* Спіс універсітэтаў штата Місуры

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Місуры
Цэнтральна-Місурыйскі ўніверсітэт

**Цэнтральна-Місурыйскі ўніверсітэт** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Уорэнсберг у штаце Місуры, ЗША.

## Агульная характарыстыка 
У 2019 годзе ў кампусе плошчай 1561 акраў навучалася каля 11 тысяч студэнтаў з 49 штатаў ЗША і 59 краін свету.

Універсітэт прапануе 150 навучальных праграм, у тым ліку 37 праграм магістратуры.

## Структура 
* Каледж мастацтваў і сацыяльна-гуманітарных навук
* Каледж бізнесу і прафесійных студый
* Каледж адукацыі
* Каледж здароўя, прыродазнаўчых навук і тэхналогій
* Ганаровы каледж

## Гл. таксама 
* Спіс універсітэтаў штата Місуры

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Місуры
Місурыйскі навукова-тэхналагічны ўніверсітэт

**Місурыйскі навукова-тэхналагічны ўніверсітэт** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Рола ў штаце Місуры, ЗША.

## Агульная характарыстыка 
Большасць студэнтаў універсітэта станам на 2022 год вывучалі інжынерыю, бізнес, прыродазнаўчыя навукі і матэматыку.

Вядомы перш за ўсё сваёй інжынернай школай, універсітэт прапануе праграмы атрымання ступеняў бакалаўра і магістра ў галіне бізнесу і сістэм кіравання, інфармацыйных навук і тэхналогій, прыродазнаўчых навук, сацыяльна-гуманітарных навук і мастацтваў.

Ён класіфікуецца як доктарскі ўніверсітэт з высокай даследчай актыўнасцю.

## Структура 
* Каледж мастацтваў, навукі і адукацыі
* Каледж камп'ютарных навук і інжынерыі
* Каледж інавацый, прадпрымальніцтва і эканамічнага развіцця

## Гл. таксама 
* Спіс універсітэтаў штата Місуры

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Місуры
Дзяржаўны ўніверсітэт імя У. Т. Харыса і Г. Бічэр-Стоу

**Дзяржаўны ўніверсітэт імя У. Т. Харыса і Г. Бічэр-Стоу** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Сент-Луіс у штаце Місуры, ЗША.

## Агульная характарыстыка 
Гэта гістарычна "чорны" ўніверсітэт, дзе традыцыйна большасць студэнтаў складаюць афраамерыканцы.

У 1857 годзе дзяржаўныя школы Сент-Луіса заснавалі нармальную школу (педагагічны каледж) для "белых" студэнтаў. Пазней ён быў названы педагагічным каледжам імя У. Т. Харыса — у гонар Уільяма Торы Харыса, былога суперінтэнданта школ Сент-Луіса і ўпаўнаважаннага па справах адукацыі ЗША.

У 1890 годзе школьная сістэма Сент-Луіса заснавала вучэльню для падрыхтоўкі настаўнікаў-афраамерыканцаў. У 1929 годзе яе назва была зменена на педагагічны каледж імя Г. Бічэр-Стоў — у гонар пісьменніцы Гарыет Бічэр-Стоў, чый раман «Хаціна дзядзькі Тома» прапагандаваў справу адмены рабства ў даваенных Злучаных Штатах.

Рашэнне Вярхоўнага суда ЗША ў 1954 годзе прадугледжвала інтэграцыю сістэм дзяржаўных школ для "чорных" і "белых" грамадзян. У адказ на гэта каледжы былі аб'яднаны ў адну ўстанову.

## Структура 
* Школа бізнесу
* Каледж мастацтваў і навук
* Каледж адукацыі

## Гл. таксама 
* Спіс універсітэтаў штата Місуры

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Місуры
Катэгорыя:Сент-Луіс
Дзяржаўны ўніверсітэт імя Г. Трумэна

**Дзяржаўны ўніверсітэт імя Г. Трумэна** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Кірксвіл у штаце Місуры, ЗША.

## Агульная характарыстыка 
Універсітэт названы ў гонар прэзідэнта ЗША Гары Трумэна, які быў ураджэнцам штата Місуры.

## Гісторыя 
* 1867-1868 — Паўночна-Місурыйская нармальная і камерцыйная школа
* 1868-1870 — Паўночна-Місурыйская нармальная школа
* 1870-1918 — Першая раённая нармальная школа
* 1918-1968 — Кірксвілскі дзяржаўны настаўніцкі каледж
* 1968-1972 — Місурыйскі паўночна-ўсходні дзяржаўны каледж
* 1972-1996 — Місурыйскі паўночна-ўсходні дзяржаўны ўніверсітэт
* з 1996 года — Дзяржаўны ўніверсітэт імя Г. Трумэна

## Структура 
* Школа мастацтваў і літаратуры
* Школа бізнесу
* Школа навук пра здароўе і адукацыю
* Школа прыродазнаўчых навук і матэматыкі
* Школа сацыяльна-культурных студый

## Гл. таксама 
* Спіс універсітэтаў штата Місуры

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Місуры
Інгулецкі Ліман

**Інгулецкі Ліман** () — поймавае возера ў Херсонскай вобласці Украіны, знаходзіцца за 3 км ад вусця р. Інгулец, з якім злучаецца пратокамі. Даўжыня 3,1 км, шырыня 0,8 км, плошча каля 2,2 км², сярэдняя глыбіня 1 м, максімальная — З м. 

Катлавіна возера авальнай формы. Берагі высокія, крутыя; ёсць невялікія астравы.

Жывіцца пераважна за кошт водаабмену з Інгульцом. Дно ўкрыта пластом цёмна-шэрага мулу магутнасцю да 1 м і ракушачнікам. Сярод воднай расліннасці — трыснёг звычайны, рагоз вузкалісты, чарот азёрны, вадзяны арэх плывучы, сальвінія плывучая. Частка акваторыі ўваходзіць у склад заказніка.

## Літаратура 
* *Бойко М. Ф.* Інгулецький Лиман // Географічна енциклопедія України: В 3-х т. / Ред-кол.: О. М. Маринич (відповід. ред.) та інш. — Київ: Українська радянська енціклопедія ім. М. П. Бажана, 1990. — Том 2: З—О. — С. 78. — 480 с.: іл.— (В опр.) — ISBN 5-88500-015-8, ISBN 5-88500-012-8 (т. 2).

Катэгорыя:Азёры Херсонскай вобласці
Катэгорыя:Інгулец
Узброеныя сілы Катангі

**Узброеныя сілы Катангі** () — ваенная арганізацыя непрызнанай Дзяржавы Катанга (1960—1963)

Сухапутная складнік афіцыйна называўся як *Катангская жандармерыя* (). На лета 1960 года ў ёй налічвалася ўсяго каля 350 салдат. Было вырашана неадкладна набраць і навучыць новых салдат, каб павялічыць першапачатковую колькасць у дзесяць разоў. Ужо да канца жніўня штат арміі вырас да 500 чалавек.

У канцы жніўня 1960 года ў самаабвешчанай дзяржаве ўзніклі свае ваенна-паветраныя сілы. Першапачатковы іх склад уключаў восем лётчыкаў, дзесяць механікаў і радыстаў. У парку налічваліся адзін De Havilland Heron, сем De Havilland Dove, два Aérospatiale Alouette II, Sikorsky H-19, два Douglas C-47 Skytrain.

З восені ў жандармерыю пачаўся набор замежных наймітаў. З іх фармуецца асобнае падраздзяленне — Каманда 4.

## Заўвагі 
## Літаратура 
* "Mémorendum au sujet de la Gendarmerie katangaise" de F. Vandewalle, août 1961.
* "Livre blanc" du Gouvernement katangais sur les évènements de septembre et décembre 1961, Annexe VI.
* "Le Katanga de Moïse Tshombe" de Guy Weber, Éditions Louis Musin, 1983.
* "L'Aviation Katangaise" de Jean-Pierre Sonck et Daniel Despas, revue Avions n° 34, 35 & 36, 1996.
* "La Force Aérienne Congolaise" de Jean-Pierre Sonck, revue Contact (Belgian Aviation History Association) n° 39 & 40, 2005.
* "L'appui-feu de BAKA" de Daniel Brackx et Jean-Pierre Sonck, Éditions De Krijger, 2005.
* "Fredsflygarna FN-flyget i Kongo 1960-1964" de Leif Hellström, Éditions Freddy Stenboms Förlag, 2003.
* "Katangan T-6 Texans" de Leif Hellström, revue Small Air Forces Observer vol. 31 n°2 (122), 2007.
* "T-6 Texan im Katangakrieg" de Leif Hellström, Flieger Revue Extra n° 21, 2008.
* "Les Suédois au Congo" de Leif Hellström, revue Aéro Journal n° 12, 2000.
* Jerry Puren et Brian Pottinger, Mercenary commander, Alberton, RSA, Galago, 1986, 384 p. (ISBN 978-0-947020-21-7).

## Спасылкі 
* 
* 
* 
* 

Катэгорыя:Кангалезскі крызіс
Катанга
Індольская нізіна

**Індольская нізіна** () — нізінная раўніна ў Крыме, на паўднёвым усходзе Прысівашша. Паверхня слабахвалістая, з нахілам на поўнач. Сярэдняя вышыня — 40 м, максімальная — 130 м.

Прыбярэжна-марская, тэрасная і пралювіяльная нізінная раўніна ў геаструктурных адносінах адпавядае восевай зоне Індола-Кубанскага прагіну. Большую частку разрэзу складае гліністая тоўшча майкопскай серыі, перакрытая пясчана-гліністымі адкладамі з праслоямі мергеляў і вапнякоў. Антрапагенавыя адклады залягаюць суцэльным покрывам магутнасцю 30-50 м і прадстаўлены гліністымі пародамі лёсавай фармацыі, у рачных далінах — алювіяльнымі галечнікамі, супескамі і суглінкамі магутнасцю да 30 м. 

Берагавая лінія заліва Сіваш плаўная, слабазвілістая. Працякае рака Індол.

Асаблівасці геалагічнай будовы далін і рэжым ваданосных гарызонтаў істотна ўплываюць на характар глеб і расліннасці тэрыторыі. Пашыраны антрапагенавы субаэральны рэльеф з пахаванымі формамі, расчляненне нязначнае.

Расліннасць прадстаўлена тыпчакова-кавыльнымі і разнатраўна-тыпчакова-кавыльнымі стэпамі на цёмна-каштанавых глебах. Сустракаюцца саланцы. 

Арабатська_стрілка_11.JPG| Узбярэжжа на Арабацкай Стрэлцы
Арабатский_заказник.jpg| Стэп
Арабатка_4.JPG| Саланцы

## Зноскі 
## Літаратура 
* Географічна енциклопедія України: у 3 т. / редколегія: О. М. Маринич (відпов. ред.) та ін. Т. 2 — К.: «Українська радянська енциклопедія» ім. М. П. Бажана, 1990.

Катэгорыя:Нізіны Украіны
Катэгорыя:Рэльеф Крыма
Кервіл (Тэхас)

**Кервіл** () — горад у штаце Тэхас (ЗША), размешчаны прыкладна за 100 км на паўночны захад ад Сан-Антоніа і за 140 км на захад ад Остына. Кервіл з'яўляецца акруговым цэнтрам акругі Кер. Паводле Бюро перапісу насельніцтва ЗША, паводле перапісу 2010 года насельніцтва Кервіла складала 22 347 чалавек.

Катэгорыя:Гарады Тэхаса
Кер (акруга)

**Акруга Кер** () — акруга штата Тэхас Злучаных Штатаў Амерыкі. На 2000 год у ёй пражывала 43649 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 48 381 чалавек. Акруговы цэнтр - горад Кервіл. Сфарміравана ў 1856 годзе. Названа ў гонар Джэймса Кера, аднаго з ранніх пасяленцаў і салдата Тэхаскай рэвалюцыі.

Катэгорыя:Акругі Тэхаса
Керміт (Тэхас)

**Керміт** () — горад у ЗША, размешчаны ў заходняй частцы штата Тэхас, адміністрацыйны цэнтр акругі Уінклер. Па дадзеных перапісу за 2010 год колькасць жыхароў складала 5708 чалавек, паводле ацэнкі Бюро перапісу ЗША ў 2015 годзе ў горадзе пражывала 6434 чалавекі.

Катэгорыя:Гарады Тэхаса
Беспарадкі ў Дубліне (2023)

23—24 лістапада 2023 года ў сувязі з нападам на мінакоў і дзяцей каля адной са школ у Дубліне (Ірландыя) адбыліся вулічныя беспарадкі.

## Ход падзей 
Днём імігрант з іншай краіны, які пражыў у краіне больш за 20 гадоў, здзейсніў напад на мінакоў каля адной са школ і нанёс нажавыя раненні пяці людзям — адной жанчыне, аднаму мужчыну і тром маленькім дзецям. Некалькі мясцовых жыхароў паспрабавалі ўмяшацца. Падазраваны шпіталізаваны ў дублінскую бальніцу Mater, дзе таксама размясцілі ахвяр атакі.

Пасля распаўсюджвання інфармацыі аб нападзе, у Дубліне ўспыхнулі пратэсты супраць мігрантаў. Мітынгоўцы патрабавалі зрабіць больш жорсткімі правілы ўезду ў Ірландыю і разабрацца з бежанцамі. Бліжэй да вечара пачаліся сутыкненні з вартавымі правапарадку, пратэстоўцы падпалілі аўтамабіль паліцыі.

У ноч з 23 на 24 лістапада пратэстоўцы падпалілі гатэль Holiday Inn Express, у якім, па чутках, размяшчаліся ўцекачы з арабскіх краін. Супрацоўнікі праваахоўных органаў перакрылі цэнтральныя вуліцы горада.

Пазней сілавікі паведамілі аб спыненні масавых беспарадкаў. Увечары праведзена серыя папераджальных арыштаў, каб не дапусціць ўзнаўлення вулічнага гвалту.

25 лістапада ўлады паведамілі, што шкода ад беспарадкаў склала дзясяткі мільёнаў еўра, праводзілася ліквідацыя наступстваў, а праваахоўнікі працягвалі затрымліваць удзельнікаў пагромаў.

## Заўвагі 
Катэгорыя:Падзеі 24 лістапада
Катэгорыя:Падзеі 23 лістапада
Катэгорыя:Пратэсты 2023 года
Катэгорыя:Канфлікты 2023 года
Катэгорыя:Лістапад 2023 года
Катэгорыя:2023 год у Ірландыі
Катэгорыя:Дублін
Уінклер (акруга)

**Уінклер** () — акруга ў ЗША, штаце Тэхас. На 2000 год колькасць насельніцтва складала 7173 чалавекі. Па ацэнцы бюро перапісу насельніцтва ЗША ў 2009 годзе насельніцтва акругі складала 6772 чалавекі. Акруговы цэнтр — горад Керміт. Сфарміравана ў 1887 годзе.

## Крыніцы 
Катэгорыя:Акругі Тэхаса
Уінклер

**Уінклер** — прозвішча, тапонім.

## Прозвішча 
* Ірвін Уінклер — амерыканскі кінарэжысёр

## Тапонім 
* Уінклер (акруга)
* Уінклер (Манітоба)
Кілін (Тэхас)

**Кілін** () — горад у ЗША, размешчаны ў цэнтральнай частцы штата Тэхас. Насельніцтва - 127 921 чал. паводле ацэнкі на 2010 год, 21-ы па колькасці насельніцтва ў Тэхасе. З'яўляецца часткай статыстычнага арэала Кілін-Тэмпл-Форт-Худ. Тэхаскі аграрна-механічны ўніверсітэт Цэнтральнага Тэхаса.
## Вядомыя ўраджэнцы і жыхары 
* Овета Калп Хобі, амерыканскі дзяржаўны дзеяч

Катэгорыя:Гарады Тэхаса
Акведук Велювемеер

**Акведук Велювемеер** — гэта суднаходны акведук даўжынёй 25 метраў і шырынёй 19 метраў (таксама вядомы як водны мост), размешчаны над возерам  у Хардэрвейку, Нідэрланды . Ён быў адкрыты ў 2002 годзе і перасякае дарогу .

Там, дзе акведук перасякае N302, глыбіня вады складае тры метры, што дазваляе суднам бяспечна пераходзіць дарогу, калі іх асадка меншая. Па абодва бакі воднага шляху ёсць пешаходныя пераходы.

На будаўніцтва акведука спатрэбілася каля 22 000 кубічных метраў бетону, а таксама сталёвыя палі, каб вытрымаць вялікую вагу вады і прадухіліць прасочванне вады і глею на дарогу ўнізе.

Катэгорыя:Будынкі і збудаванні Нідэрландаў
Катэгорыя:Акведукі
Берт Янг

**Берт Янг** (, , Куінс, Нью-Ёрк, ЗША — ) — амерыканскі акцёр італьянскага паходжання. Найбольш вядомы па ролі Полі Пеніна ў шасці фільмах франшызы «Рокі». За выкананне ролі ў першай частцы ў 1977 годзе быў намінаваны на прэмію «Оскар» у катэгорыі «Лепшы акцёр другога плана».

## Біяграфія 
Берт Янг нарадзіўся 30 красавіка 1940 года ў Куінсе (Нью-Ёрк) у сям’і італаамерыканцаў Жазефіны і Майкла пад імем Джэральд Тамаза Дэлуіз (скарочана Джэры Дэлуіз). Акцёрскаму майстэрству навучаўся ў Акцёрскай студыі пад кіраўніцтвам Лі Страсберга.

Янг рана стаў удаўцом, яго жонка Глорыя памерла ў 1974 годзе, пакінуўшы яму пяцігадовую дачку Ганну Марэю (нар. у 1969).
Карл Уэзерс

**Карл Уэзерс** (; , Новы Арлеан, Луізіяна, ЗША — , Лос-Анджэлес, Каліфорнія, ЗША) — амерыканскі акцёр, прадзюсар, рэжысёр і былы прафесійны гулец у амерыканскі футбол. Уэзерс найбольш вядомы ролямі Апала Крыда ў серыі фільмаў «Рокі», Джорджа Дылана ў «Драпежніку», Чабса Петэрсана ў фільмах «Шчасліўчык Гілмар» і «Нікі, д’ябал-малодшы», а таксама выкананнем ролі экраннай версіі самога сябе ў камедыйным серыяле «Запаволенае развіццё».

Намінант на прэмію «Эмі».

## Крыніцы 
## Спасылкі 
Катэгорыя:Акцёры ЗША
Катэгорыя:Рэжысёры ЗША
Катэгорыя:Прадзюсары ЗША
Вядомыя асобы Луганска

]]
Вядомыя ўраджэнцы Луганска:

__NOTOC__
]]
]]
]]

## Б 
* Цімур Анатолевіч Бабкін (нар. 1987) — украінскі прафесійны баскетбаліст.
* Яраслаў Генадзевіч Багуноў (нар. 1993) — украінскі футбаліст.
* Сяргей Назаравіч Бубка (нар. 1963) — украінскі спартсмен-лёгкаатлет па скачках з шастом.

## Д 
* Уладзімір Іванавіч Даль (1801—1872) — расійскі навуковец і пісьменнік.

## З 
* Руслан Бахціяравіч Зяйналаў — ўкраінскі футбаліст, паўабаронца.

## П 
* Леанід Іванавіч Пасечнік
* Аляксандр Лукіч Птушко
* Валерый Уладзіміравіч Пяскоўскі (нар. 1979) — украінскі валейбаліст.
* Ігар Сяргеевіч Пятроўскі

## Р 
* Аляксандр Міхайлавіч Рай
* Іван Паўлавіч Раманоўскі

## С 
* Максім Максімавіч Слюсар
* Уладзімір Сцяпанавіч Собалеў
* Маргарыта Сцепаненка (нар. 1993) — украінская і азербайджанская валейбалістка.

## Х 
* Антон Георгіевіч Храмых

## Ч 
* Віктар Паўлавіч Чарнышоў

## Ш 
* Алег Мікалаевіч Шалаеў
* Уладзімір Ісакавіч Шолк

## T 
* T-DJ Milana
Рола (Місуры)

**Рола** () — невялікі горад у акрузе Фелпс штата Місуры, прыблізна за 170 км ад Сент-Луіса і 100 км ад сталіцы штата Джэферсан-Сіці. Насельніцтва 19,5 тысяч чалавек (2010)

У горадзе размешчаны кампус Місурыйскага Універсітэта Навукі і Тэхналогій, у якім праходзяць навучанне больш за 7500 студэнтаў. З Ролы кіруецца нацыянальны лес "Марк-Твен" - адзіны нацыянальны лес Місуры.

Катэгорыя:Гарады Місуры
Дальберг

**Дальберг** — прозвішча.

## Вядомыя носьбіты 
* Карл Тэадор Дальберг — апошні князь-біскуп і дзяржаўны дзеяч Свяшчэннай Рымскай імперыі
* Эрык Дальберг — шведскі ваенны інжынер і мастак-баталіст
Сырт

**Сырт** — форма рэльефу і тапонім.

## Форма рэльефу 
* Сырт — выцягнутае плоскае шырокае ўвалістае ўзвышша ў Заволжы і Паўднёвым Перадураллі.
* Сырт — тып нагор’я на Цянь-Шані і Усходнім Паміры.

## Тапонімы 
* Агульны Сырт — узгорыста-увалістае ўзвышша на паўднёвым усходзе Еўрапейскай часткі Расіі.
Людвіг Каас

**Людвіг Каас** (ням.: Ludwig Kaas; ,  — , ) — нямецкі рымска-каталіцкім святар, палітычны і рэлігійны дзеяч, старшыня палітычнай Партыі каталіцкага Цэнтра (1928—1933) падчас Веймарскай рэспублікі. Адыграў важную ролю ў заключэнні канкардату паміж Апостальскай Сталіцай і Германскім Рэйхам.

У 1926—1928 гадах быў дэлегатам Лігі Нацый, у 1919—1920 гадах — дэпутат Веймарскага ўстаноўчага сходу, у 1920—1933 гадах — дэпутат рэйхстага.

У 1933 годзе Гітлер правёў перамовы з лідэрам Партыі цэнтра Людвігам Каасам і ўгаварыў яго падтрымаць Закон аб надзвычайных паўнамоцтвах (1933) у абмен на атрыманыя ад канцлера вусныя гарантыі свабоды царквы.

У тым жа годзе пакінуў Германію, адправіўшыся ў Рым, дзе служыў апостальскім пратанатарыем (1934), канонікам сабора святога Пятра ў Ватыкане (1935) і загадчыкам рамесных майстэрняў базілікі (1936). У 1937 годзе супрацоўнічаў у стварэнні энцыклікі Папы рымскага Пія XI Mit brennender Sorge, якая тычылася становішча Касцёла ў Трэцім рэйху, які асуджае нацыянал-сацыялізм і палітыку Германіі пасля прыходу Гітлера да ўлады.

Кіраваў пошукамі грабніцы Святога Пятра, якія ўвянчаліся поспехам у 1950 годзе.
Сырт (раўніна)

**Сырт** (цюрк. *сырт* — узвышэнне, узвышша) — тып нагор’я на Цянь-Шані і Усходнім Паміры.

Роўныя або пакатахвалістыя, слаба расчлянёныя дэнудацыйныя раўніны, узнятыя на вышыню 3000—4000 м над узроўнем мора і падзеленыя больш высокімі горнымі хрыбтамі. Пераважае расліннасць горных стэпаў і халодных пустынь. У паніжэннях маюцца невялікія азёры.

## Крыніцы 
## Літаратура 
* 
* 
* Сырт // Геологический словарь. В 2-х тт. Т. 2: М—Я / Под. ред. А. Н. Криштофовича. Отв. ред. Т. В. Спижарский. — М.: Государственное научно-техническое издательство по геологии и охране недр, 1955. — С. 305.
* Физическая география СССР. (Азиатская часть) : Учеб. пособие для студентов геогр. специальностей ун-тов и пед. ин-тов. — 2-е изд., перераб. и доп. — Москва : Высш. школа, 1976. — 359 с. : ил.; 22 см.

Катэгорыя:Формы рэльефу
Катэгорыя:Раўніны
Катэгорыя:Цянь-Шань
Хардэрвейк

**Хардэрвейк** () — горад і абшчына ў Нідэрландах. Насельніцтва — 45468 жыхароў (2012); старажытныя цэрквы, гарадская сцяна, былы ганзейскі горад.

У горадзе з 1648 па 1811 год знаходзіўся Універсітэт Хардэрвейка, вядомы, у прыватнасці, тым, што ў ім вучоную ступень атрымаў у 1735 годзе Карл Ліней. У гады напалеонаўскай акупацыі ўніверсітэт Хардэрвейка быў зачынены французскімі ўладамі.

З 2018 года ў горадзе функцыянуе музей папулярнага нідэрландскага мастака Марыуса ван Докума.

## Гл. таксама 
* Акведук Велювемеер

## Гарады-пабрацімы 
Катэгорыя:Гарады Нідэрландаў
Катэгорыя:Абшчыны правінцыі Гелдэрланд
Ван Чуаньфу

**Ван Чуаньфу** (нар. ) — кітайскі прадпрымальнік, прэзідэнт кампаніі BYD, мільярдэр. У пачатку 2009 года часопіс Forbes ацэньвае яго багацце ў 1,3 млрд долараў і ставіць на 559-радок у спісе мільярдэраў. Да канца таго ж года багацце Чуаньфу дасягае 5,1 млрд долараў, што робіць яго самым багатым бізнэсмэнам Кітая. У 2021 годзе заняў 118-радок у спісе мільярдэраў з багаццем у 19,5 млрд долараў.

## Біяграфія 
Ван Чуаньфу нарадзіўся ў беднай сялянскай сям’і. Яго бацькі памерлі яшчэ да таго, як ён пайшоў у школу, яго выхаваннем заняліся старэйшы брат і сястра. Ён атрымаў вышэйшую хімічную адукацыю ў Цэнтральна-Паўднёвым тэхналагічным універсітэце. У 1990 годзе скончыў магістратуру ў Пекінскім даследчым інстытуце каляровай металургіі. Пасля некалькіх гадоў працы на дзяржслужбе ва ўзросце 29 гадоў Чуаньфу засноўвае ў прыгарадзе Шэньчжэня прыватную кампанію BYD Co.

Катэгорыя:Прадпрымальнікі Кітая
Катэгорыя:Мільярдэры
Індола-Кубанскі прагін

**Індола-Кубанскі прагін** — найбольшая тэктанічная структура ў паўночнай частцы Азова-Чарнаморскага рэгіёну.

Сфарміраваўся на працягу канца палеагену і ўсяго неагену (алігацэн-пліяцэн) адначасова з падняццем Каўказскага і Крымскага мегаантыклінорыяў у выніку кампенсацыйнага пагружэння паўднёвага краю Скіфскай пліты.

Паўночнай мяжой Індола-Кубанскага прагіна з’яўляецца Індола-Цімашоўскі разлом, заходняй — Новацарыцынскае, усходняй — Адыгейскае падняцце. На поўдні мяжуе з падняццямі Горнага Крыма і Вялікага Каўказа. Працягласць Індола-Кубанскага прагіна ў шыротным напрамку каля 450 км, шырыня — да 90 км. Значная частка прагіна з яго заходняга боку пакрыта водамі Азоўскага мора. У межах паўднёвага крыла пашыраны буйныя лакальныя стуктуры, паўночнае крыло ў цэлым характарызуецца монаклінальным заляганнем пластоў.

Індола-Кубанскі прагін унаследаваў структуру апусканняў старажытнага мелава-эацэнавага залажэння; слаба дыслакаваныя адклады гэтага ўзросту залягаюць у яго аснове (глыбіня ў восевай частцы дасягае 7,0-7,5 км) і нязгодна перакраваюцца магутнымі майкопскімі (да 3,0-5,0 км) і верхняміяцэнава-антрапагенавымі (да 2,0-3,5 км) утварэннямі, прадстаўленымі пераважна глінамі з праслоямі алеўралітаў і пясчаных парод. Паўднёвы борт прагіну круты, паўночны — спадзісты. Падзяляецца на дзве зоны — унутраную і знешнюю, мяжа якіх праходзіць уздоўж паўночнага ўзбярэжжа Керченскага і Таманскага паўвостраваў і далей у напрамку г. Краснадар (Расія) і адпавядае рэгіянальнаму розлому фундамента, які часткова прасочваецца ў асадачным чахле. Уздоўж гэтай мяжы назіраецца рэзкае ўзрастанне градыентаў пагружэння неагенавых адкладаў у паўночнай і павелічэнне магутнасцей мелава-эацэнавых адкладаў у паўднёвым напрамках.

Характэрнай асаблівасцю прагіна з’яўляецца развіццё працэсаў глінянага дыяпарызму, а таксама гразевых вулканаў і звязаных з гэтым лакальных складак — падняццяў, што фарміруюцца пад дзеяннем механізму глыбінна-гравітацыйнай складкаватасці. Індола-Кубанскі прагін перспектыўны ў пошуку нафтагазавых радовішчаў.

## Літаратура 
* *Токовенко В. С.* Індоло-Кубанський прогин // Географічна енциклопедія України: у 3 т. / редколегія: О. М. Маринич (відпов. ред.) та ін. Т. 2 — К.: «Українська радянська енциклопедія» ім. М. П. Бажана, 1990.

Катэгорыя:Геалогія Крыма
Катэгорыя:Тэктоніка Расіі
Катэгорыя:Тэктоніка Украіны